Trygve Johannessen

Trygve Johannessen (født 11. januar 1953) er en norsk tidligere fotballspiller. Han er mest kjent fra sin tid i , der han var med å vinne fire seriemesterskap og ett cupmesterskap i perioden 1974–1982. Han scoret totalt 181 mål på 312 kamper for Viking.

Johannessen hadde spilt flere ungdomslandskamper da han ble hentet fra Florvåg utenfor Bergen til Viking sommeren 1974. Viking betalte mellom 30 000 og 40 000 kroner for overgangen – i en tid da penger fortsatt var tabu i norsk fotball. Johannessen spilte seg raskt til fast plass på laget, og var i flere år Vikings toppscorer. Han ble toppscorer i 1. divisjon med 17 mål i 1977 og med elleve mål i 1982.

Etter et par sesonger under pari i Vikingdrakten, ble Johannessen hentet til naboklubben Vidar i 1981. Her ble han umiddelbart en suksess. I løpet av sesongen scoret han 56 mål og bidro sterkt til at Vidar rykket opp til 2. divisjon. I 1982 var han igjen tilbake i Viking. Han vant sitt fjerde seriemesterskap med klubben, og sammen med Ham-Kams Tor Arne Granerud ble han toppscorer med elleve mål.

I 1983 gikk han tilbake til Vidar igjen, der han ble i to sesonger. I løpet av sine tre sesonger i Vidar spilte Johannessen 109 kamper og scoret 124 mål. I løpet av drøye ti år scoret Johannessen totalt 305 mål for de to Stavanger-klubbene. I to sesonger for Sportsklubben Brann spilte han 32 kamper og scoret 15 mål.Trygve Johannessen hos historie.brann.no, sist lest den 6. juli 2022.

Johannessen avsluttet fotballkarrieren i Florvåg, der han også hadde begynt den. Han har senere vært trener for flere lokale klubber, som Florvåg, Løv-Ham, Follese og Askøy Fotballklubb, i 2017 er han hovedtrener for Erdal/Ask sitt J19-lag.Trygve Johannessen med videre  fra askfotball.no, sist lest den 14. oktober 2017. Trygve er en legende for norsk fotball. Han har vært tippeliga toppscorer mange ganger med klubber som Brann og Viking. Han trener nå laget Østsiden Askøy Fk. Laget kom på andre plass i fjorårets høstsesong.

Johannessen spilte fem A-landskamper og syv U-landskamper. Han fikk sin A-landslagsdebut mot Sovjetunionen 24. september 1975. Hans fire øvrige landskamper var OL-kvalifiseringskamper i 1979.

 Referanser 

 Kilder 
 Arild I. Olsson og Ole J. Askeland: Drømmen om de mørkeblå, 1999 (ISBN 82-990832-6-5)
 Kåre Mossige (red): FK Vidar 100 år 1906-2006, 2006 (ISBN 82-303-0789-X)

 Eksterne lenker 

 Kampfakta på viking-fk.no 
 Landslagsstatistikk på fotball.no

Kategori:Norske fotballspillere
Kategori:Norske landslagsspillere i fotball for herrer
Kategori:Toppscorere i Eliteserien i fotball for menn
Kategori:Norske fotballtrenere
Kategori:Fotballspillere for FK Vidar
Kategori:Fotballspillere for Viking FK
Kategori:Fotballspillere for SK Brann
Kategori:Personer fra Askøy kommune
Kategori:Norgesmestere i fotball